**OPĆINA GRAČAC**

**Jedinstveni upravni odjel**

**KLASA: 350-02/17-01/6**

**URBROJ: 2198/31-03-17-4**

**Gračac, 13. travnja 2017. godine**

Na temelju čl. 96. Zakona o prostornom uređenju ("Narodne novine" br. 153/13 – dalje u tekstu ZPU) i čl. 63. Statuta Općine Gračac ("Službeni glasnik Zadarske županije br.11/13"), Jedinstveni upravni odjel Općine Gračac, kao Nositelj izrade, dana 13.04.2017. godine, objavljuje:

**JAVNU RASPRAVU**

**o Prijedlogu Izmjena i dopuna Prostornog plana uređenja**

**Općine Gračac**

 Javna rasprava o Prijedlogu Izmjena i dopuna Prostornog plana uređenja Općine Gračac trajat će 15 dana, a započinje 06.06. 2017. godine i traje do 20. 06. 2017. godine.

 Javni uvid u Prijedlog Izmjena i dopuna Prostornog plana uređenja Općine Gračac, u vrijeme trajanja javne rasprave, može se izvršiti u prostorijama Velike vijećnice Općine Gračac, Park sv. Jurja 1, 23440 Gračac, svakim radnim danom od 10:00 do 14:00 sati.

 Javno izlaganje o Prijedlogu Izmjena i dopuna Prostornog plana uređenja Općine Gračac sa stručnim obrazloženjem izrađivača održat će se 19. 06. 2017. godine s početkom u 10:00 sati u prostorijama Velike vijećnice Općine Gračac, Park sv. Jurja 1, 23440 Gračac, zaključno s 19.06. 2017. godine.

 Primjedbe i prijedlozi te očitovanja na izloženi prijedlog Plana mogu se davati do zaključivanja javne rasprave 20.06. 2017. godine, na adresu Općina Gračac, Park sv. Jurja 1, 23440 Gračac:

- upisivanjem primjedbi u knjigu primjedbi koja se nalazi uz Prijedlog Izmjena i dopuna plana Općine Gračac na javnom izlaganju,

- iskazivanjem primjedbi u zapisnik koji će se voditi pri javnom izlaganju,

- upućivanjem Nositelju izrade pismenih primjedbi Općinskom načelniku Općine Gračac, na adresu Općina Gračac, Park sv. Jurja 1, 23440 Gračac do zaključivanja javne rasprave.

 Primjedbe koje nisu dostavljene u roku te nisu čitko napisane i potpisane imenom i prezimenom i adresom podnositelja neće se uzeti u obzir u pripremi izvješća o javnoj raspravi.

 Prijedlog Izmjena i dopuna Prostornog plana uređenja Općine Gračac bit će dostupan i na web stranici Općine Gračac ([www.gracac.hr](http://www.gracac.hr)).

 Ako u određenom roku tijela državne uprave i pravne osobe s javnim ovlastima ne dostave pisano očitovanje, smatrat će se da nemaju primjedbi.